google/wiki40b huggingface dataset:
Musikkfondene

Musikkfondene er en felles administrasjon for Det norske komponistfond, Komponistenes Vederlagsfond og Tekstforfatterfondet. Fondene har som sin primære oppgave å tildele midler til komponister og sangtekstforfattere. Musikkfondene yter blant annet administrativ støtte i tilknytning til søknads- og tildelingsprosessene.

Støtte til ulike formål

Det norske komponistfond gir støtte til bestilling av nye musikkverk.
Komponistenes vederlagsfond gir støtte i form av fordypningsstipend, arbeidsstipend og reise- og utstyrsstipend.
Tekstforfatterfondet gir støtte til sangtekstforfattere i form av fordypningsstipend, arbeidsstipend, reise- og utstyrsstipend samt spesieltstipend. Styret i fondet bevilger også opphold i fondets leilighet i Firenze

Styret

Styringsgruppen for Musikkfondene består av styreledere i fondene.
Daglig leder for Musikkfondene er Therese Rørvik.
Presidentvalget i USA 1888

Valgkampen

I sin presidentperiode hadde Cleveland lyktes rimelig godt med å få renset ut i korrupsjon og opportunisme i Washington D.C., men han lyktes ikke med å få gjennomført en tollreform, og den kom til å prege valgkampen. Republikanerne krevde høye tollsatser for å beskytte landets industri, mens demokratene var forkjempere for den frie handel.
Selve valgkampen for kandidatene foregikk på noe ulike vilkår. Harrison hadde via partiets aktivister samlet inn en etter tiden ganske pen sum penger, som han brukte til effektiv markedsføring. Han holdt en lang rekke taler fra sin veranda i Indiana, som ble dekket av avisene. I motsetning til dette holdt Cleveland seg, som det tradisjonen var for en sittende president på de tider, fra å føre en selvstendig valgkamp. Det overlot han i stedet til visepresidentkandidaten Thurman, som imidlertid var 75 år og ikke hadde samme krefter som den tyve år yngre Harrison.
En episode i valgkampens avslutning kan ha hatt stor betydning for utfallet: En republikaner skrev under falsk navn et brev til den engelske ambassadøren og bad om råd, idet han utga seg for å være innvandret engelskmann. Ambassadøren anbefalte ham å stemme på Cleveland, og da dette ble offentliggjort hadde det den effekt at store gruppene av irsk-amerikanere stemte på Harrison. Dette betød blant annet at Harrison vant vippestaten New York, noe som var med på å avgjøre valget.
Roscher

Roscher er en tysk embetsmannsslekt med betydelig tilknytning til norsk bergindustrihistorie på begynnelsen av 1800-tallet.
Johann Theodor Roscher (født 1. november 1755 i Mildenau/Sachsen; død 3. november 1829 i Döhlen/idag Freital) var en kurfyrstelig saksisk, senere kongelig prøyssisk, hytteinspektør ved Spiegelglashütte Friedrichsthal. 
Slekten kom til Norge med hans sønn Friedrich Roscher (1791–1859), som var hytteinspektør (dvs. teknisk direktør) ved Blaafarveværket. Han ble rekruttert fra Tyskland av verkets leder Benjamin Wegner i 1822 og bosatte seg dermed i Norge.
Amerikaner (USA)

Amerikaner er den generelle betegnelsen av en person fra Amerikas forente stater. Definisjonen er statsborgerlig, og enhver person med amerikansk statsborgerskap anses derfor som en amerikaner. 
USA er et multietnisk samfunn, hjem til mennesker fra forskjellige etniske og nasjonale bakgrunner. Dermed definerer mange amerikanere ikke deres nasjonalitet som en etnisitet, men de identifiserer seg både ved sin nasjonalitet og deres parentale bakgrunn. Ved siden av den indianske urbefokningen i USA har nær sagt alle amerikanere eller deres forfedre immigranter gjennom de siste fem århundrer. Selv om borgere av USA utgjør flertallet av amerikanere, er det også beboere uten statsborgerskap, personer med to statsborgerskap, og utvandrete som også hevder å ha en amerikansk identitet.
Engelsktalende, og selv de som snakker mange andre språk, bruker vanligvis begrepet «amerikaner» for å henvise utelukkende til folk fra USA. Dette utviklet seg fra den opprinnelige anvendelsen for å skille mellom engelske folk i det amerikanske koloniene fra engelske folk i England. Likevel kan betegnelsen «amerikaner» også i bestemte kontekster henvise generelt til folk i Amerika, det vil si fra Nord-Amerika såvel som i Sør-Amerika.
Finn Carling

Liv og virke

Finn Carling tok artium som privatist i 1945, studerte psykologi ved Universitetet i Oslo 1945-49, og studerte deretter sosiologi, historie og litteratur ved Howard University i Washington, D.C. 
Carling debuterte i 1949 med Broen, to noveller med en enakter. Finn Carling var født med alvorlig cerebral parese. Han forteller om sin barndom og oppvekst med dette fysiske handikappet i sin selvbiografiske roman Kilden og muren fra 1958. Han fulgte opp historien om sitt liv i barneboken I et rom i et hus i en have i 1976. I 1988 lagde han en ny selvbiografi, Gjensyn fra en Fremtid, hvor han tenker seg at han er blitt gammel og reiser tilbake til da han var ung.
Forfatterskapet går i mange ulike retninger og sjangre. Både i den tidligste og den siste delen av forfatterskapet velger han ofte fabelen. Han har skrevet sakprosa og dokumentarlitteratur med litterære kvaliteter om flere minoriteter: blinde, homofile. Både i sakprosa og skjønnlitteraturen er annerledeshet et gjennomgående tema, ofte med bakgrunn i hans egne erfaringer.
Den alvorlige sykdommen påvirket hans liv helt fra da han var et lite barn. Til tross for dette maktet han å leve et normalt liv og opprettholde en stor kunstnerisk produksjon. I sitt arbeid gjorde han det avvikende til noe alminnelig. 
Han var nestleder i Den norske Forfatterforening 1966–68, og var statsstipendiat fra 1971.
Disclosure and Barring Service

Disclosure and Barring Service (DBS) er en statlig etat under det britiske Home Office (innenriksdepartementet) med ansvar for vandelskontroll i England og Wales. DBS har til formål å sette organisasjoner i privat, offentlig og frivillig sektor i stand til å treffe tryggere rekrutteringsavgjørelser gjennom å identifisere kandidater som kan være upassende for visse stillinger, slik som i arbeid med barn.
DBS ble opprettet 1. desember 2012 og har kontorer i Liverpool og Darlington.
Det nye testamente

Apostlenes gjerninger

Apostlenes gjerninger forteller den videre historien om disiplene etter at Jesus forlot jorden. Boken er en fortsettelse av Evangeliet etter Lukas, og har tilsynelatende samme forfatter, tradisjonelt legen Lukas. Lukas skrev evangeliet og Apostlenes gjerninger til en mann ved navn Teofilus.

Oversettelser

Det nye testamente (NT) er skrevet på gresk, i den formen som kalles koiné. Den første oversettelse av NT til norsk kom i 1904. De mest utbredte oversettelsene til norsk har vært Det Norske Bibelselskaps oversettelser fra 1930 og 1978. Høsten 2005 gav bibelselskapet ut en ny, revidert oversettelse av NT. Her er stavemåten endret til Det nye testamentet, i tråd med norsk grammatikk, som i motsetning til dansk har dobbelt bestemmelse.
Gaur-massakren 2007

Protestvåren 2007

Våren 2007 brøyt det ut en stor protestbevegelse blant befolkning med indisk kultur og religion (vanligvis kalt madhesi) i den østligste delen at Tarai.
Dette er en av de delene av Nepal som er relativt mest velstående og utvikler seg raskest. Samtidig har madhesi-befolkninga i mange år blitt diskriminert av regjeringa i Katmandu. Blant annet har svært mange blitt nekta statsborgerskap som indiske innvandrere, til tross for at familiene deres har bodd i Nepal i mange generasjoner.
NKP(M) krevde under opprøret fra 1996 til 2006 at diskriminerte folkegrupper skulle få lokalt sjølstyre. Men under fredsforhandlingene i november 2006 fikk kraftig motstand fra regjeringa til G. P. Koirala maoistene til å gi opp dette kravet. Dette gjorde at Nepals overgangsgrunnlov 2007, som var et resultat av fredsslutninga, ikke tok hensyn til kravet om lokalt sjølstyre.
Dette utløste kraftige protester og en bandh (generalstreik) i det østlige Tarai, som bl.a. stoppa eksport og import fra India og skapte mangel på drivstoff og begynnende matmangel i Katmandu. Resultatet blei at Koiralas regjering ga etter. Den lovet Tarai-befolkninga 49% av plassene i den kommende nasjonalforsamlinga, og at Nepal skal bli en føderal stat med lokalt sjølstyre etter parlamentsvalget.
Protestene blei leda av MJF, en opp til da lite kjent organisasjon som til 2004 samarbeida med maoistene. Seinere hadde organisasjonen bevega seg over på motsatt fløy. Den fikk støtte fra den store indiske hindu-organisasjonen Shiv Shena. Høsten 2006 deltok lederen Upendra Yadav på en konferanse av monarkister, som vedtok å starte felles aksjoner til fordel for den tidligere diktatoren kong Gyanendra.
Etter regjeringas konsesjoner la MJF ned streika, og det var meninga at de skulle forhandle. Men MJF krevde at regjeringa skulle innfri viktige krav på forhånd, og forhandlingene kom aldri i gang. Etter et kort avbrekk startet MJF streika på nytt.
Nå blei MJF kritisert for å streike uten god grunn, og kommentatorer spurte om krefter som ville hindre valget og hjelpe kongen sto bak. Det blei også lokale protestdemonstrasjoner mot MJF der forretningsfolk, bønder, arbeidere og politiske partier deltok.
MJF svarte med å slå hardere til i sine aksjoner. Sjøl om MJF hevder at gruppa ikke bruker vold, demonstrerer de med stokker, og er kjent for å banke journalister og angripe politiske motstandere blant annet ved å tenne fyr på busser de reiser i. Andre grupper har også skutt mot og drept politifolk fra MJFs demonstrasjoner.
Marco Ureña

Landslaget

Han ble tatt ut til Fotball-VM 2014 i Brasil .
Han ble tatt ut i Costa Ricas tropp til VM i fotball 2018 i Russland.
Nørsteholman

Nørsteholman eller Wyatt Earp Islands er en liten gruppe øyer og skjær utenfor nordenden av Vestfold Hills, om lag 0,9 km nord for Walkabout Rocks. Den ble kartlagt fra flyfoto tatt av Lars Christensen-ekspedisjonen (1936–37) og navngitt av dem. I januar 1939 ble det gjort en ilandstiging på de nærliggende Walkabout Rocks fra skipet «Wyatt Earp», som øyene ble oppkalt etter av Australian Antarctic Names and Medals Committee (ANCA).
Rugby union under Stillehavslekene 1983

Rugby union under Stillehavslekene 1983. Rugby union var en av flere sporter som var med i de sjuende stillehavslekene som ble arrangert i Apia på Vest-Samoa i perioden 5. til 16. september 1983. Det var sjette gangen som rugby union var med på programmet i stillehavslekene. Det var kun en turnering for menn, elleve lag deltok. Fiji vant finalen med 18-10 over Vest-Samoa og bronsefinalen vant Tonga med 70-0 over Ny-Caledonia.
Fræna

Navn

Kommunenavnet var opprinnelig Vaagø (Vågøy) og ble endret til Frænen i 1860 og Fræna i 1918. Stedet er navngitt etter Frænfjorden (gammelnorsk Fræni). Meningen er ukjent, men kan stamme fra frænn (lys, skinnende).
I 1589 het sognet Vågøy og lå under Aukra prestegjeld. Ved kongelig resolusjon av 22. september 1859 ble sognet omgjort til Fræna prestegjeld. I 1880 ble gjeldet så delt i Ytre og Indre Fræna.
Etter kommunesammenslåingen med Eide kommune blir navnet på den nye kommunen Hustadvika kommune. Oppkalt etter havstykket utenfor Fræna kommune som er regnet som et av de farligste områdene langs norskekysten.

Geografi og natur

Hustadvika er en av de mest værharde strekningene av vestlandskysten. Fræna er en kyst- og fjordkommune der de indre delene har en rekke fjell mellom 600 og 1000 meters høyde. Blant de mest kjente fjell er Jendemsfjellet (633 moh.) med sin karakteristiske spiss sett fra Elnesvågen, Talstadhesten, Heiane, Kvannfjellet, Tusten, Skoften m.fl. Tvers gjennom kommunen går Frænfjorden som ender innerst i Malmefjorden.  
Nær grensa til Eide kommune ligger de berømte kalksteinsgrottene Trollkirka som er blant Frænas mest populære turistattraksjoner. 
På fugleberget på Ergan i Bud hekker tusenvis krykkjer som ankommer hver februar og forlater Fræna til fordel for Sør-Atlanteren i midten av august.

Næringsliv og offentlig administrasjon

Kommunen har sine største hjørnesteinsbedrifter som produserer for eksport: Hustadmarmor produserer marmor til bygningsindustrien og slurry til papirindustrien. Dumper-produsenten Moxy ble grunnlagt av gründeren Birger Hatlebakk. Fræna kommune er Møre og Romsdals største landbrukskommune med stor kjøtt- og melkeproduksjon. Tine meierier har produksjonssted for blant annet Jarlsbergosten. I havna Harøysund ved Bud er også fiskerinæringen en viktig næring. 
Særlig Atlanterhavsveien, Bud og Trollkirka er attraksjoner for turistnæringen i kommunen. Sportsdykking og sportsfiske på Hustad tiltrekker seg turisme.  
Den syv km lange kyststien som omkranser Bud passerer havneområdet og svabergene i Bud, samt den til tider værharde Hustadvika som starter i Bud. Deretter går kyststien i skoglandskapet under Gulberget. Ergan kystfort] ligger også i Bud. I tillegg er det i dag et eget kystmiljøsenter på Ergan. 
Omkring en firedel av arbeidstakerne bosatt i Fræna pendler til Molde. 
Etter andre verdenskrig ble Hustad leir grunnlagt for landssvikere. Fra 1950 til 2004 var den arbeidsleir for personer som sivilt vernepliktige, dvs militærnektere fra Vestlandet, Trøndelag og Nord-Norge. I 2004 ble leiren gjort om til ordinært fengsel.

Kirker i Fræna

Bud kirke (1717), Hustad kirke (1874), Myrbostad kirke (1880), Vågøy kirke (1904).
Matpakke

Matpakke er ferdig tilberedt mat som er pakket inn og tatt med ut av hjemmet til for eksempel arbeidsplasser, skoler eller som niste på turer. En typisk norsk matpakke består ofte av ferdigsmurte brødskiver med pålegg, skilt med mellomleggspapir og pakket inn i matpapir eller i en matboks.  
I den norske skolen er det vanlig at barn tar med seg matpakke hjemmefra, som blir kalt skolemat eller niste. Det blir ofte blant de yngre elevene organisert spising av matpakke i skoletiden. Dette finner ofte sted rundt elleve-tiden om dagen. Skolen har også ofte melk- og ofte frukt-ordninger som elevene får/kan bestille fra skolen.
Matpakken er en tradisjon i Norge som strekker seg fra 1930-tallet. Ordet matpakke kom på 3.-plass da TV-programmet Typisk norsk kåret typiske norske ord blant seerne.
Blant annet har Knutsen & Ludvigsen laget en hyllest til fenomenet med sangen «Matpakkespisevise».
Tama County

Navn

Fylket er oppkalt etter en indianer, men det er omstridt hvem det var.
Blanca Cerrudo

Idrettskarriere

Hun deltok i Parapanamerikanske leker 2019 i Lima i Peru, og fikk der bronse på 100 meter i klassen T13, bak Kym Crosby fra USA og Rayane Soares da Silva fra Brasil.
File

File (latin: Philae, gresk: Pilai, koptisk: Pilak eller arabisk: P'aaleq) er en øy midt i Nilen og det gamle stedet for et egyptisk tempelkompleks i øvre Egypt. Disse omgivelsene har tidligere blitt oversvømmet siden den innledende byggingen av Assuandammen (Aswan Low Dam) i 1902. Tempelkomplekset ble senere tatt fra hverandre og satt sammen igjen på den nærliggende Agilkiaøya som en del av UNESCOs Nubiakampanjeprosjekt for å beskytte dette og andre oldtidsbyggverk før fullførelsen Assuandammen (Aswan High Dam) i 1970.

Turisme

Oldtidstemplene på øya File tiltrakk seg oppmerksomhet på 1800-tallet. I 1820-årene besøkte Joseph Bonomi d.y., en britisk egyptolog og museumsintendent, øya. Det samme gjorde Amelia Edwards, en britisk romanforfatter, i årene 1873–1874. Snart ble turisme til denne og lignende steder vanlig.

Assuandammen

På 1900-tallet bygde man en etterhvert enorm demning her, som skapte Assuandammen. Denne truet med å drukne mange antikke landemerker, blant annet Filekomplekset. Dammen ble forhøyet to ganger, og øya File var deretter nesten alltid under vann. Faktum er at komplekset bare klarte seg unna oversvømmelse når demningslukene stod åpne mellom juli og oktober.
Man foreslo derfor at templene skulle flyttes, stein for stein, til nærliggende øyer, om Bigeh eller Elefantine, men i stedet styrket man grunnen og støttet bygningene. Til tross for at bygningene var fysisk sikret, ble øyas attraktive vegetasjon spylt vekk og fargen på templenes relieffer bleknet hen. Snart trengte og salt og annet inn i templenes tegl.
I 1960 besluttet Unesco å flytte flere truede steder langs Nilen til sikrere steder. Files tempelkompleks ble flyttet stein for stein, til Agilkai 550 meter bortenfor, der det ble oppført på nytt og kan besøkes. Prosjektet pågikk mellom 1977 og 1980.
Vannmannens tidsalder

Vannmannens tidsalder er et sentralt begrep innen New Age.
Begrepet kommer fra astrologien og betegner der hvilket stjernetegn vårjevndøgn inntreffer i. Vårjevndøgn veksler stjernetegn med 2100 års intervaller. Siden antikken har jorden vært i Fiskenes tegn, og dette skal vedvare i noen hundre år til før solen kommer i Vannmannens tegn. Flere årstall vært angitt av ulike astronomer for å datere skiftet: 2150, 2654 eller 234. Andre mener at skiftet allerede har skjedd og knyttet det til begivenheter i historien, i 1433 eller 1844. Noen astrologer mener at overgangen fra én astrologisk tidsalder til en annen vil medfører paradigmeskifter innen religion og vitenskap.
Innenfor new age og populærkultur er det en vanlig oppfatning at Vannmannens tidsalder vil medføre en omfattende ny åndelighet, hvor man søker innover i seg selv, og handler rett av intuisjon, heller enn etter ytre regler. Begrepet er også kjent fra filmen/musikalen Hair (1967).
Friseksualitet

Friseksualitet er definert som «En person som evner å fantasere og føle erotisk tiltrekning til, eller inngå  i en seksuell interaksjon med individer uavhengig av ; kjønn, farge eller annen tilhørighet, og som avstår fra å bli plassert i en generell kategori som f.eks hetero-, homo- eller biseksuell. En friseksuell person kjennetegnes som et individ fri fra fordommer og aversjon med hensyn til enhver samtykkende kjærlig seksuell interaksjon.»

Oversikt

Friseksualitet refererer til et syn som ikke støtter ideen om de binære kategoriene (heteroseksualitet og homoseksualitet) som essensielle kategorier. Denne tenkningen avviser også biseksualitet som et mellomstadium, eller et utviklings-stadium som en prosess i retning av å bli heteroseksuell eller homoseksuell. Denne tenkningen støtter heller ikke ideen om biseksualitet som en tredje essensiell kategori.
Forøvrig kan det vise seg at biseksualitet muligvis er den essensielle menneskelige seksualiteten. Det finnes et betydelig antall vitenskapelige studier som gir støtte til denne hypotesen, både historiske, zoologiske, antroplogiske, etnografiske, psykologiske og sexologiske. I så fall snakker en om kun en essensiell seksualitet, hvormed  alle andre dominerende seksuelle preferanser bør sortere under parafiliene, som i sin tur forklares med religiøse, kulturelle, sosiale, psykososiale og psykologiske årsaker. Altså skapt (lært), og ikke medfødt.
Sexologisk forskning hevder at parafiliene er resultater av påvirkninger og erfaringer i tidlig barndom,  altså lært. Noen sexologer sammenligner dette med morsmål-læring, når språket først er lært, er det nærmest umulig å avlære det (selv om en kan tilegne seg nye språk i tillegg til morsmålet).
Uansett er både heteroseksualitet og homoseksualitet konstruksjoner fra 1800-tallet, og begrepene ble først anvendt av østerrikeren Maria Kertbeny i 1863. Noen år senere (1886), adopterte vitenskapsmannen Richard von Krafft-Ebing disse begrepene og gjorde homoseksualitet om til en diagnose hvorpå heteroseksualitet ble betraktet som det friske motstykket, normen som skulle etterstrebes. Dermed var monoseksualitetene etablert.
Som en følge av dette dikotomiske binære synet, ble biseksualitet etterhvert betraktet som en identitets-forstyrrelse, en utviklings-stadie-arrest. Og i og med at det hersket en utbredt enighet om at barnet var født biseksuelt, og at den seksuelle normen for voksen seksuell adferd skulle være heteroseksuell, ble det antatt at det måtte ha noe med manglende modning å gjøre. Ikke minst var psykoanalysen (Sigmund Freud)  med på å utbre dette synet. Etterhvert ble dette til en allmenn «sannhet».
Kategoriene heteroseksuell og homoseksuell utviklet seg med tiden til å bli identiteter, med en rekke ulike karakteristikker og adferdsmønstre heftet til seg. Dette bidro ytterligere til å forsterke binæriteten, og kjønnsrolleidentitetene ble etterhvert også «uløselig» knyttet til seksuell adferd. I løpet av de siste drøyt hundre årene er dette blitt «sannheter» (og gyldne bur for noen), mens atter andre opplever seg som fanger i kategoriske fengsler.
Historis

Utseende

Store, robuste sommerfugler (vingespenn 80 – 100 mm), brunrøde og svarte med sigdformede forvinger, vingenes underside ligner et vissent blad.

Levevis

Disse sommerfuglene drikker ofte fra råtnende frukt.
Larvene lever på trær i slekten Cecropia (neslefamilien, Urticaceae).

Utbredelse

Historis odius finnes fra det sørlige USA i nord til Argentina i sør, mens H. acheronta har en litt mer begrenset utbredelse fra Mexico til Brasil. Begge artene finnes også i Vest-India.
Toksikologi

Toksikologi (av de greske ordene toxicos "giftig" og logos "lære") er studiet av de negative effekter  kjemikalier har på levende organismer. Toksikologien ligger i skjæringspunktet mellom biologi, kjemi og medisin (spesielt farmakologi), og omfatter deler av alle disse fagene. Toksikologien deles gjerne i to undergrupper, økotoksikologi som omhandler miljøeffektene av ulike kjemikalier, og humantoksikologi som omhandler effekter på menneskers helse.

Historikk

Mange oppfatter Mathieu Orfila som den moderne toksikologiens far. Han var den som først behandlet emnet formelt da han i 1813 utga Trait des Poisons, også kalt Toxicologie generate.
Imidlertid er Theophrastus Phillipus Auroleus Bombastus von Hohenheim (1492–1541, også kjent som Paracelsus) også ofte omtalt som toksikologiens far. Han skal blant annet ha uttalt: «Alt er gift og ingenting er uten gift; bare dosen avgjør om noe er en gift». Han ble altså den første som beskrev et dose-respons forhold.

Dose-respons

Forholdet mellom dose og respons er sentralt i toksikologien, og prinsippet er at et stoff vil gi ulik respons ved ulike doser. Generelt vil en høyere dose gi en høyere respons.
Betegnelsen LD₅₀ (lethal dose 50) refererer til den dosen av en substans som dreper 50% av en testpopulasjon, og var tidligere et vanlig mål på toksisiteten til stoffer. Moderne toksikologi bruker andre endepunkter enn død for å for å anslå toksisiteten til stoffer. Vanlige endepunkter er grad av enzym-aktivering eller enzym-inhibering, endringer i genuttrykk og DNA-skade.

Toksikologi som yrke

Det finnes mastergradsutdanninger i toksikologi ved Universitetet i Oslo, NTNU og Universitetet i Bergen. 
Toksikologer jobber som rådgivere innen faglige etater som Mattilsynet og Miljødirektoratet. Vanlige arbeidsoppgaver er risikovurdering av kjemikalier, behnadling av utslippstillatelser. Mange toksikologer jobber også i forskningsinstitusjoner som Folkehelseinstituttet og Norsk institutt for vannforskning.
The Kingdom X

The Kingdom X var et norsk teknopop-band fra Kristiansand fra 1992-1995. The Kingdom X ble startet og drevet av låtskriver, vokalist og synthist Finn Harald Røed. Bandet fremstod som prosjektorientert og hadde hyppige utskiftninger av medlemmer gjennom det meste av dets levetid. Blant disse spilte Knut Avenstroup Haugen en viktig rolle på synthesizer/sampler i perioden 1993/94.
Konsertfremførelsene inneholdt bildefremvisninger, lysshow og bandmedlemmene med sminkede masker. På mange områder brøt både musikkstil og uttrykk med datidens musikkmiljø. The Kingdom X vekket interesse som en motreaksjon mot samtidens organiske unplugged-bølge, og benyttet bevisst kun synthetiske instrumenter kombinert med den menneskelige stemme i sin musikk. Musikkstilen redefinerte 80-tallets melodiske synthpop, gjerne forent med 90-tallets teknorytmer og lydbilde.
I 2002 ble et utvalg av bandets mest profilerte låter på scene og radio utgitt som samlealbum i MP3-format.
Niphabryna

Levevis

Disse billene har larver som lever i død ved.

Utbredelse

Arten er kjent fra Indonesia (Flores).
Hertugen av Amalfi

Hertugdømmet Amalfi ble i det niende og tiende århundre styrt av en serie med hertuger (Latin: duces), noen ganger kalt  dogi (entall doge) analogtbtil Republikken Venezia, i den tid,  en maritim rival. Før hertugdømmet ble offisiet dannet i 957, var serie med patriarker som styrte. Hertugdømme Amalfi var en av de tidligste maritime republikker, kjent over hele Middelhavet som en handelsby og rival til byene i nord.